
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2206 

13 Οκτωβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Ανάθεση αρμοδιοτήτων στην Υφυπουργό Εσωτερι¬ 
κών και Διοικητικής Ανασυγκρότησης, Μαρία Κάλ¬ 
λια-Τσαρουχά. 1 

Μεταβίβαση δικαιώματος υπογραφής «Με εντολή 
Υπουργού» στον Αναπληρωτή Γενικό Γραμμα¬ 
τέα του Υπουργείου Οικονομίας, Ανάπτυξης και 
Τουρισμού (πρώην Υπουργείο Τουρισμού), στον 
Προϊστάμενο της Γενικής Διεύθυνσης Οικονο- 
μικών-Διοικητικών Υπηρεσιών και Ηλεκτρονικής 
Διακυβέρνησης, στους Προϊσταμένους των Δι¬ 
ευθύνσεων της Κεντρικής Υπηρεσίας και στους 
Προϊσταμένους των Περιφερειακών Υπηρεσιών 


Τουρισμού. 2 

Ανάκληση άδειας Ιδιωτικού Σχολείου Πρωτοβάθμιας 

Εκπαίδευσης - Νηπιαγωγείου. 3 

Ανάκληση άδειας Ιδιωτικού Σχολείου Πρωτοβάθμιας 
Εκπαίδευσης -Συστεγαζόμενου Νηπιαγωγείου... 4 


ΑΠΟΦΑΣΕΙ Σ 

Αριθμ. 35258 (1) 

Ανάθεση αρμοδιοτήτων στην Υφυπουργό Εσωτερικών 
και Διοικητικής Ανασυγκρότησης, Μαρία Κάλλια - 
Τσαρουχά. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Των άρθρων 41 παρ. 5 και 90 του Κώδικα Νομο¬ 
θεσίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (Α' 98), 
β) του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20), 

γ) του Π.δ. 108/2014 «Οργανισμός Υπουργείου Εσωτε¬ 
ρικών.» (Α' 172), όπως ισχύει, 
δ) του Π.δ. 69/2015 «Διορισμός του Αλέξιου Τσίπρα 
του Παύλου, Αρχηγού του Κόμματος του «Συνασπισμού 
Ριζοσπαστικής Αριστερός» (ΣΥ.ΡΙΖ.Α.), ως Πρωθυπουρ¬ 
γού» (Α' 113), 


ε) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Στην Υφυπουργό Εσωτερικών και Διοικητικής Ανασυ¬ 
γκρότησης Μαρία Κάλλια - Τσαρουχά αναθέτουμε την 
άσκηση των ακόλουθων αρμοδιοτήτων: 

1. Του πρώην Υπουργείου Μακεδονίας και Θράκης και 
των υπαγόμενων σε αυτό υπηρεσιών και αυτοτελών 
τμημάτων. 

2. Της εποπτείας των παρακάτω νομικών προσώπων 
δημοσίου και ιδιωτικού δικαίου, που ανήκαν στην αρμο¬ 
διότητα του πρώην Υπουργείου Μακεδονίας και Θράκης: 

α) Κέντρο Διαφύλαξης Αγιορείτικης Κληρονομιάς 
(Ν.Π.Δ.Δ.) 

β) ΕΥΑΘ Παγίων (ΝΠΔΔ) 
γ) Αλεξάνδρεια Ζώνη Καινοτομίας Α.Ε. 
δ) ΕΥΑΘ Α.Ε. 
ε) Δ.Ε.Θ. - ΗΕΙΕΧΡΟ Α.Ε. 

Άρθρο 2 

Στις κατά το άρθρο 1 αρμοδιότητες περιλαμβάνονται: 
α) οι κοινοβουλευτικές αρμοδιότητες, 
β) η νομοθετική πρωτοβουλία, η οποία ασκείται μόνον 
από κοινού με τον Υπουργό Εσωτερικών και Διοικητικής 
Ανασυγκρότησης, 

γ) η πρόταση για την έκδοση ατομικών και κανονιστι¬ 
κών διαταγμάτων, 

δ) η έκδοση πράξεων ατομικού και κανονιστικού χα¬ 
ρακτήρα, 

ε) η πρόταση για την έκδοση διαταγμάτων και η έκ¬ 
δοση πράξεων από κοινού με τους άλλους Υπουργούς, 
Αναπληρωτές Υπουργούς και Υφυπουργούς, 
στ) ο διορισμός των διοικήσεων όλων των εποπτευό¬ 
μενων από το πρώην Υπουργείο Μακεδονίας και Θρά¬ 
κης νομικών προσώπων δημοσίου και ιδιωτικού δικαίου, 
από κοινού με τον Υπουργό Εσωτερικών και Διοικητικής 
Ανασυγκρότησης, 

ζ) η διαχείριση του προϋπολογισμού, η ανάληψη 
υποχρεώσεων σε βάρος των πιστώσεων που είναι εγ¬ 
γεγραμμένες στον προϋπολογισμό του φορέα και ο 

προσδιορισμός των απαιτήσεων σε βάρος του προϋπο¬ 
λογισμού, ως κύριος διατάκτης των πιστώσεων, 
η) η αποδοχή των γνωμοδοτήσεων του Νομικού Συμ¬ 
βουλίου του Κράτους, 

θ) η έκδοση αποφάσεων εξουσιοδότησης υπογραφής 
στους Προϊσταμένους των υπηρεσιακών μονάδων και οι 
αποφάσεις για τοποθέτηση, μετακίνηση και προαγωγή 
υπαλλήλων του πρώην Υπουργείου Μακεδονίας - Θράκης, 
ι) ο διορισμός, η πρόσληψη, η απόσπαση και η μετάτα¬ 
ξη του κάθε φύσεως και σχέσης εργασίας προσωπικού 
των υπηρεσιών του πρώην Υπουργείου Μακεδονίας και 
Θράκης και των νομικών προσώπων δημοσίου και ιδιω¬ 
τικού δικαίου που εποπτεύονται από αυτό. 

Άρθρο 3 

Από τις αρμοδιότητες που ανατίθενται με το άρθρο 1 
εξαιρούνται και παραμένουν στον Υπουργό Εσωτερικών 
και Διοικητικής Ανασυγκρότησης: 

α) ο προσδιορισμός της πολιτικής του Υπουργείου στο 
πλαίσιο των αποφάσεων του Υπουργικού Συμβουλίου και 
των λοιπών συλλογικών κυβερνητικών οργάνων, καθώς 
και ο συντονισμός της εφαρμογής της πολιτικής αυτής, 
β) η εκπροσώπηση του Υπουργείου στην Ευρωπαϊκή 
Ένωση και τους διεθνείς οργανισμούς. 

Αρθρο 4 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2015 
Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

Ο ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 
-♦- 

Αριθμ. 20871 (2) 

Μεταβίβαση δικαιώματος υπογραφής «Με εντολή 
Υπουργού» στον Αναπληρωτή Γενικό Γραμματέα 
του Υπουργείου Οικονομίας, Ανάπτυξης και Τουρι¬ 
σμού (πρώην Υπουργείο Τουρισμού), στον Προϊστά¬ 
μενο της Γενικής Διεύθυνσης Οικονομικών-Διοικη- 
τικών Υπηρεσιών και Ηλεκτρονικής Διακυβέρνησης, 
στους Προϊσταμένους των Διευθύνσεων της Κεντρι¬ 
κής Υπηρεσίας και στους Προϊσταμένους των Περι¬ 
φερειακών Υπηρεσιών Τουρισμού. 

Ο ΥΠΟΥΡΓΟΣ ΟΙΚΟΝΟΜΙΑΣ, 
ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 54 και 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.δ. 63/2005 (ΦΕΚ 
98/Α722.04.2005) και όπως ισχύει. 

β) Του άρθρου 22 του Ν. 4320/2015 «Ρυθμίσεις για τη 
λήψη μέτρων για την αντιμετώπιση της ανθρωπιστι¬ 
κής κρίσης, την οργάνωση της Κυβέρνησης και των 
Κυβερνητικών οργάνων και άλλες διατάξεις» (ΦΕΚ 29/ 
Α719.03.2015). 


γ) Του άρθρου 9 του Ν. 2690/1999 «Κύρωση του Κώδικα 
Διοικητικής Διαδικασίας και άλλες διατάξεις» (ΦΕΚ 45/ 
Α79.3.1999). 

δ) Του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α713.07.2010), όπως ισχύει. 

ε) Το Ν. 3270/2004 «Αρμοδιότητες Υπουργείου Του¬ 
ριστικής Ανάπτυξης και θέματα τουρισμού» (ΦΕΚ 187/ 
Α711.10.2004). 

στ) Του Ν. 4109/2013 «Κατάργηση και συγχώνευση 
νομικών προσώπων του Δημοσίου και του ευρύτερου 
δημοσίου τομέα - Σύσταση Γ ενικής Γ ραμματείας για το 
συντονισμό του κυβερνητικού έργου και άλλες διατά¬ 
ξεις» άρθρο 4 (ΦΕΚ 16/Α723.01.2013). 

ζ) Του Ν. 4179/2013 «Απλούστευση διαδικασιών για 
την ενίσχυση της επιχειρηματικότητας στον τουρισμό, 
αναδιάρθρωση του Ελληνικού Οργανισμού Τουρισμού 
και λοιπές διατάξεις» άρθρο 17 (ΦΕΚ 175/Α78.08.2013). 

η) Του Ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011//85/ 
ΕΕ) - δημόσιο λογιστικό και άλλες διατάξεις» άρθρα 24, 
65 και 66 (ΦΕΚ 143/Α728.06.2014). 

θ) Του Π.δ. 112/2014 «Οργανισμός Υπουργείου Τουρι¬ 
σμού» (ΦΕΚ 179/Α729.08.2014) όπως τροποποιήθηκε με το 
άρθρο 31 παρ. 5 του Ν. 4305/2014 (ΦΕΚ 237/Α731.10.2014) 
και ισχύει. 

ι) Τις διατάξεις του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (ΦΕΚ 114/Α722.09.2015). 

ια) Τις διατάξεις του Π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ 116/Α/23.09.2015). 

2. Την υπ’ αριθμ. 8021/23.04.2015 (ΦΕΚ 313/ΥΟΔΔ/ 
05.05.2015) απόφαση του Υπουργού και της Αναπληρώ- 
τριας Υπουργού Οικονομίας, Υποδομών, Ναυτιλίας και 
Τουρισμού με την οποία διορίζεται ο Γεράσιμος Ζαχα¬ 
ράτος του Ανδρέα στη θέση του μετακλητού Αναπλη¬ 
ρωτή Γ ενικού Γ ραμματέα του Υπουργείου Οικονομίας, 
Υποδομών, Ναυτιλίας και Τουρισμού (πρώην Υπουργείο 
Τουρισμού). 

3. Την ανάγκη διασφάλισης της εύρυθμης και απο¬ 
δοτικής λειτουργίας των υπηρεσιών του Υπουργείου 
Οικονομίας, Υποδομών, Ναυτιλίας και Τουρισμού (πρώην 
Υπουργείου Τουρισμού). 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Μεταβιβάζουμε στον Αναπληρωτή Γ ενικό Γ ραμματέα 
του Υπουργείου Οικονομίας, Ανάπτυξης και Τουρισμού 

(πρώην Υπουργείο Τουρισμού), στον Προϊστάμενο της 
Γενικής Διεύθυνσης Οικονομικών-Διοικητικών Υπηρεσιών 
και Ηλεκτρονικής Διακυβέρνησης, στους Προϊσταμένους 
των Διευθύνσεων της Κεντρικής Υπηρεσίας και στους 
Προϊσταμένους των Περιφερειακών Υπηρεσιών Τουρι¬ 
σμού , το δικαίωμα να υπογράφουν «Με εντολή Υπουρ¬ 
γού» αποφάσεις, έγγραφα, εντολές ή άλλες διοικητικές 
πράξεις για τα παρακάτω θέματα ως εξής: 

Άρθρο 1 

Στον Αναπληρωτή Γ ενικό Γ ραμματέα του Υπουργείου 
Οικονομίας, Ανάπτυξης και Τουρισμού (πρώην Υπουρ¬ 
γείο Τουρισμού): 

1. Αποφάσεις και σύναψη συμβάσεων για προμήθεια 
αγαθών και υπηρεσιών μέχρι του ποσού των 60.000 
ευρώ πλέον ΦΠΑ. 

2. Αποφάσεις ορισμού υπόλογων χρηματικών ενταλ¬ 
μάτων μέχρι του ποσού των 60.000 ευρώ. 

3. Αποφάσεις καταλογισμού αχρεωστήτως καταβλη- 
θέντων ποσών καθώς και αποφάσεις περικοπής απο¬ 
δοχών προς εξόφληση αχρεωστήτως εισπραχθέντων 
ποσών από μισθοδοσία τα οποία αποδίδονται στον 
ΚΑΕ 3241. 

4. Εκθέσεις απόψεων της Υπηρεσίας σε περιπτώσεις 
δικαστικών υποθέσεων καθώς και σε περιπτώσεις δικα¬ 
στικής διεκδίκησης αποζημιώσεων σε θέματα αρμοδιό¬ 
τητας της Γ ενικής Διεύθυνσης Οικονομικών-Διοικητικών 
Υπηρεσιών και Ηλεκτρονικής Διακυβέρνησης. 

5. Αποφάσεις μετακίνησης προϊστάμενων οργανικών 
μονάδων επιπέδου Διεύθυνσης και Τμήματος. 

6. Αποφάσεις τοποθέτησης υπαλλήλων σε οργανικές 
μονάδες της Κεντρικής και των Περιφερειακών Υπηρε¬ 
σιών του πρώην Υπουργείου Τουρισμού. 

7. Αποφάσεις μετακίνησης υπαλλήλων της Κεντρικής 
Υπηρεσίας του πρώην Υπουργείου Τουρισμού και των 
Περιφερειακών του Υπηρεσιών. 

8. Αποφάσεις χορήγησης εκπαιδευτικών αδειών, αδει¬ 
ών ανατροφής τέκνου, αδειών χωρίς αποδοχές και λοι¬ 
πών αδειών στο πάσης φύσεως προσωπικό του πρώην 
Υπουργείου Τουρισμού. 

9. Αποφάσεις μετακίνησης εκτός έδρας στο εσωτερικό 
και το εξωτερικό του διοικητικού και εκπαιδευτικού προ¬ 
σωπικού της Κεντρικής Υπηρεσίας, των Προϊσταμένων 
επιπέδου Διεύθυνσης των Π.Υ.Τ. και των κατά το άρθρο 
4 του Ν. 4109/2013 εκπαιδευτικών μονάδων του πρώην 
Υπουργείου Τουρισμού. 

10. Αποφάσεις συγκρότησης Ομάδων Εργασίας για 
επεξεργασία θεμάτων αρμοδιότητας της Γ ενικής Διεύ¬ 
θυνσης Τουριστικής Πολιτικής και της Γενικής Διεύθυν¬ 
σης Οικονομικών-Διοικητικών Υπηρεσιών και Ηλεκτρο¬ 
νικής Διακυβέρνησης. 

11. Αποφάσεις συγκρότησης Επιτροπών για διενέργεια 
πρόχειρων και ανοικτών διαγωνισμών για προμήθεια 
αγαθών, υπηρεσιών και εργασιών επισκευής και συντή¬ 
ρησης κτιριακών εγκαταστάσεων. 

12. Αποφάσεις εκποίησης ή καταστροφής άχρηστου 
υλικού της Κεντρικής Υπηρεσίας και των Περιφερειακών 
Υπηρεσιών του πρώην Υπουργείου Τουρισμού. 

13. Αποφάσεις διάθεσης μη χρήσιμου υλικού των εκ¬ 
παιδευτηρίων του πρώην Υπουργείου Τουρισμού σε 
φορείς του Δημοσίου, σε Ο.Τ.Α. ή Κοινωφελή Ιδρύματα. 

14. Αποφάσεις της παρ. 1 του άρθρου 11 και της παρ. 
2 του άρθρου 12 του Ν. 1077/1980 «Περί απασχολήσεως 


και εκπαιδεύσεως μισθωτών τουριστικών επιχειρήσεων» 
όπως αντικαταστάθηκαν αντίστοιχα με την παρ. 7β και 
την παρ. 7δ του άρθρου 25 του Ν. 3105/2003 - ΦΕΚ 29/ 
Α710.02.2003. 

15. Αποφάσεις χορήγησης άδειας άσκησης διδακτικού 
έργου στο προσωπικό του πρώην Υπουργείου Τουρι¬ 
σμού (παρ. 4 άρ. 1 του Ν. 1256/1982 όπως τροποποιή¬ 
θηκε με την παρ. 5 άρ. 21 του Ν. 1400/1983 - ΦΕΚ 156/ 
Α724-10-1983). 

16. Αποφάσεις ανάκτησης παρανόμως χορηγηθεισών 
κρατικών ενισχύσεων. 

17. Τις αποφάσεις για μεταβίβαση πιστώσεων με επι¬ 
τροπικά εντάλματα πληρωμής, οποιουδήποτε ποσού για 
κάθε περίπτωση προς τις ΥΔΕ των Νομών της έδρας 
των Περιφερειακών Υπηρεσιών. 

18. Απόφαση καθορισμού ανωτάτου ορίου επιτρεπόμε¬ 
νης δαπάνης για την χρήση συνδέσεων κινητής τηλεφω¬ 
νίας καθώς και κάθε τροποποίηση ή υπέρβαση αυτής. 

19. Απόφαση - διάθεση και καθορισμός χρήσης Υπη¬ 
ρεσιακών αυτοκινήτων του Υπουργείου. 

20. Τις αποφάσεις για μεταφορά πιστώσεων σε ΚΑΕ 
εντός των μειζόνων κατηγοριών δαπανών του Τακτικού 
Προϋπολογισμού. 

Αρθρο 2 

Στον Προϊστάμενο της Γενικής Διεύθυνσης Οικονο- 
μικών-Διοικητικών Υπηρεσιών και Ηλεκτρονικής Δια¬ 
κυβέρνησης: 

1. Έγγραφα αρμοδιότητας περισσοτέρων της μίας 
Διευθύνσεων που υπάγονται στην αρμοδιότητά του. 

2. Αποφάσεις περικοπής αποδοχών για συμμετοχή σε 
απεργία του πάσης φύσεως προσωπικού του πρώην 
Υπουργείου Τουρισμού. 

3. Αποφάσεις για εγκατάσταση νέων κύριων τηλεφω¬ 
νικών συνδέσεων στις υπηρεσίες του πρώην Υπουργείου 
Τουρισμού. 

4. Αποφάσεις χορήγησης άδειας για συμμετοχή σε 
σεμινάρια και συνέδρια στο διοικητικό και εκπαιδευτικό 
προσωπικό του πρώην Υπουργείου Τουρισμού. 

5. Αποφάσεις συγκρότησης επιτροπών για διαχείριση 
των δαπανών κίνησης και συντήρησης των κρατικών 
υπηρεσιακών αυτοκινήτων του πρώην Υπουργείου Του¬ 
ρισμού. 

6/Εγγραφα προς Υπηρεσίες και εποπτευόμενα Νομικά 
Πρόσωπα για θέματα αρμοδιότητάς του. 

Αρθρο 3 

Στον Προϊστάμενο της Διεύθυνσης Διοικητικού: 

1. Έγγραφα προς Υπηρεσίες και εποπτευόμενα Νομικά 
Πρόσωπα για θέματα αρμοδιότητάς του. 

2. Υπογραφή Πρωτοκόλλων Ορκωμοσίας και βεβαι¬ 
ώσεων Ανάληψης Υπηρεσίας για το προσωπικό του 
πρώην Υπουργείου Τουρισμού. 

3. Έγγραφα με τα οποία γίνεται ανακοίνωση ή κοινο¬ 
ποίηση αποφάσεων ή εγκυκλίων. 

4. Περιλήψεις αποφάσεων και πράξεων που δημοσι¬ 
εύονται στην Εφημερίδα της Κυβερνήσεως. 

5. Εντολές για δημοσίευση στον ημερήσιο και περι¬ 
οδικό τύπο. 

6. Πιστοποιητικά υπηρεσιακών μεταβολών και τις βε¬ 
βαιώσεις προϋπηρεσίας και εργασίας του προσωπικού 
του πρώην Υπουργείου Τουρισμού. 

7. Ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης του προσωπικού 
του πρώην Υπουργείου Τουρισμού, εξαιρούμενων των 
ερωτημάτων για επιλογή Προϊσταμένων Διευθύνσεων 
και Τμημάτων. 

8. Εντολές κίνησης και επισκευής κρατικών υπηρεσι¬ 
ακών αυτοκινήτων του πρώην Υπουργείου Τουρισμού. 

9. Παροχή στοιχείων και πληροφοριών σε θέματα 
αρμοδιότητας του κατ’ εφαρμογή του άρθρου 16 του 
Ν. 1599/1986. 

10. Αποφάσεις χορήγησης αναρρωτικών αδειών καθώς 
και αποφάσεις χορήγησης αδειών κύησης και λοχείας 
στο πάσης φύσεως προσωπικό του πρώην Υπουργείου 
Τουρισμού. 

11. Αποφάσεις χορήγησης μισθολογικών κλιμακίων 
στο πάσης φύσεως προσωπικό του πρώην Υπουργείου 
Τουρισμού καθώς και στους διορισθέντες μετακλητούς 
υπαλλήλους με το Π.δ. 63/2005 (ΦΕΚ 98/Α'/22-4-2005). 

12. Πράξεις προαγωγής των υπαλλήλων του πρώην 
Υπουργείου Τουρισμού. 

Αρθρο 4 

Στον Προϊστάμενο της Διεύθυνσης Οικονομικών Υπη¬ 
ρεσιών: 

1. Αποφάσεις ανάληψης υποχρεώσεων δαπανών ανε¬ 
ξαρτήτως ποσού. 

2. Αποφάσεις ανάληψης υποχρεώσεων δαπανών για 
μισθοδοσία (ΚΑΕ 0200) ανεξαρτήτως ποσού. 

3. Αποφάσεις μερικής ή ολικής ανάκλησης αναληφθέ- 
ντων υποχρεώσεων δαπανών ανεξαρτήτως ποσού. 

4. Για τις περιπτώσεις των παρ. 1, 2 και 3 του άρ¬ 
θρου αυτού και για όσο διάστημα τα καθήκοντα του 
Προϊσταμένου της Διεύθυνσης Οικονομικών Υπηρεσιών 
συμπίπτουν με τα καθήκοντα του Προϊσταμένου της 
Γενικής Διεύθυνσης Οικονομικών-Διοικητικών Υπηρεσι¬ 
ών και Ηλεκτρονικής Διακυβέρνησης, μεταβιβάζεται το 
δικαίωμα υπογραφής «Με εντολή Υπουργού» στο νόμιμο 
κατά τον Υπαλληλικό Κώδικα αντικαταστάτη του. 

5. Βεβαιώσεις αποδοχών, καταβολής τρίμηνων αποδο¬ 
χών, παρακράτησης και απόδοσης ασφαλιστικών εισφο¬ 
ρών, κατάθεσης διπλοτύπων είσπραξης, καθορισμού ύψους 
αποζημιώσεων του Π.δ. 410/1988 και εφάπαξ του Ν. 103/1975. 

6/Εγγραφη ενημέρωση για επιστροφή ποσών αχρε- 
ωστήτως εισπραχθέντων από μισθοδοσία, αποστολή 
παραγγελίας επίδοσης εγγράφων με δικαστικό επιμελη¬ 
τή, χρηματικοί κατάλογοι και τριπλότυπες περιληπτικές 
καταστάσεις βεβαίωσης οφειλών. 

7. Έκδοση Φύλλων Διακοπής Μισθοδοσίας. 

8/Εγγραφα για την αναζήτηση από τα ασφαλιστικά 
ταμεία των εισφορών (ασφαλισμένου και εργοδότη) που 
έχουν αποδοθεί αχρεωστήτως. 

9/Εγγραφη ή ηλεκτρονική διαβίβαση καταστάσεων 
εισφορών σε ασφαλιστικά ταμεία και καταστάσεων 
δανείων. 

10. Καταστάσεις παρακράτησης αποδοχών λόγω συμ¬ 
μετοχής σε απεργία. 

11/Εγγραφα προς τις τηλεφωνικές εταιρείες για το¬ 
ποθέτηση ή άρση φραγής τηλεφωνικών συνδέσεων του 
πρώην Υπουργείου Τουρισμού και οι αποφάσεις έγκρι¬ 
σης των αναγκαίων για το θέμα αυτό δαπανών. 

12. Υποβολή έγγραφων ερωτημάτων προς άλλες υπη¬ 
ρεσίες προς επίλυση ζητημάτων αρμοδιότητας της Δι¬ 
εύθυνσης. 


13. Έγγραφα προς Υπηρεσίες και εποπτευόμενα Νομι¬ 
κά Πρόσωπα για θέματα αρμοδιότητάς του. 

14. Αποφάσεις εντολών πληρωμής του άρθρου 5 της 
κοινής υπουργικής απόφασης 46274/22-09-2014 (ΦΕΚ 
2573/Β726-09-2014). 

Άρθρο 5 

Σε κάθε έναν από τους Προϊσταμένους των Περιφε¬ 
ρειακών Υπηρεσιών Τουρισμού (Π.Υ.Τ.): 

1. Αποφάσεις χορήγησης Ειδικού Σήματος Λειτουργί¬ 
ας στα κύρια και μη κύρια Τουριστικά καταλύματα της 
περιοχής αρμοδιότητάς τους. 

2. Βεβαιώσεις Συνδρομής Νομίμων Προϋποθέσεων λει¬ 
τουργίας των τουριστικών επιχειρήσεων της περιοχής 
αρμοδιότητάς τους. 

3. Βεβαιώσεις Συνδρομής Νομίμων Προϋποθέσεων 
λειτουργίας των καταστημάτων Υγειονομικού ενδια¬ 
φέροντος, κολυμβητικών δεξαμενών και παιδότοπων 
εντός κύριων και μη κύριων τουριστικών καταλυμάτων 
της περιοχής αρμοδιότητάς τους. 

4. Αποφάσεις έγκρισης θέσης σε κυκλοφορία τουρι¬ 
στικού λεωφορείου. 

5. Αποφάσεις έγκρισης θέσης σε κυκλοφορία τουρι¬ 
στικού τραίνου σε ειδική διαδρομή. 

6. Αποφάσεις επιβολής διοικητικών κυρώσεων και 
μέτρων στις επιχειρήσεις κύριων και μη κύριων τουρι¬ 
στικών καταλυμάτων της περιοχής αρμοδιότητάς τους. 

7. Αποφάσεις επιβολής διοικητικών κυρώσεων και 
μέτρων σε τουριστικές επιχειρήσεις της περιοχής αρ¬ 
μοδιότητάς τους. 

8. Αποφάσεις επιβολής διοικητικών κυρώσεων και μέ¬ 
τρων σε καταστήματα Υγειονομικού ενδιαφέροντος κο- 
λυμβητικές δεξαμενές και παιδότοπους που λειτουργούν 
εντός κύριων και μη κύριων τουριστικών καταλυμάτων. 

9. Αποφάσεις σφράγισης κύριων και μη κύριων τουρι¬ 
στικών καταλυμάτων, τουριστικών επιχειρήσεων, κατα¬ 
στημάτων υγειονομικού ενδιαφέροντος, κολυμβητικών 
δεξαμενών και παιδότοπων εντός κύριων και μη κύριων 
τουριστικών καταλυμάτων. 

10. Αποφάσεις βεβαίωσης μη καταβληθέντων προστί¬ 
μων στις αρμόδιες Δημόσιες Οικονομικές Υπηρεσίες. 

11. Γνωματεύσεις για την ίδρυση οχλουσών επιχειρή¬ 
σεων πλησίον κύριων και μη κύριων τουριστικών κα¬ 
ταλυμάτων. 

12. Γνωμοδοτήσεις για την έκδοση Μελετών Περι¬ 
βαλλοντικών Επιπτώσεων και Υπαγωγή σε Πρότυπες 
Περιβαλλοντικές Δεσμεύσεις, όπου απαιτείται από την 
κείμενη νομοθεσία, για έργα και δραστηριότητες της 
αρμοδιότητάς τους. 

13. Βεβαιώσεις διακοπής εργασιών τουριστικών επι¬ 
χειρήσεων συμπεριλαμβανομένων και των επιχειρήσεων 
κύριων και μη κύριων τουριστικών καταλυμάτων της 
περιοχής αρμοδιότητάς τους. 

14. Αποφάσεις συγκρότησης κλιμακίων Ελέγχου του¬ 
ριστικών καταλυμάτων και τουριστικών επιχειρήσεων 
της περιοχής αρμοδιότητάς τους. 

15. Αποφάσεις συγκρότησης κλιμακίων σφράγισης 
τουριστικών καταλυμάτων, τουριστικών επιχειρήσεων 
και καταστημάτων υγειονομικού ενδιαφέροντος αρμο¬ 
διότητάς τους. 

16. Εκθέσεις απόψεων σε περιπτώσεις δικαστικών υπο¬ 
θέσεων για θέματα της αρμοδιότητάς τους. 

17. Βεβαιώσεις και γενικά έγγραφες απαντήσεις σε 
αιτήματα πολιτών για θέματα της αρμοδιότητάς τους. 

18. Αποφάσεις μετακίνησης εκτός έδρας στο εσωτερι¬ 
κό και το εξωτερικό των υπαλλήλων των Π.Υ.Τ., συμπερι¬ 
λαμβανομένων των Προϊσταμένων επιπέδου Τμήματος. 

19. Έκδοση διοικητικών πράξεων (όπως έγκριση αντι¬ 
κατάστασης αδειών κυκλοφορίας, έγκριση αντικατά¬ 
στασης ΔΧΤΛ, ανάκληση άδειας κυκλοφορίας, ετήσιος 
έλεγχος ΔΧΤΛ κλπ) που αφορούν στα ειδικά τουριστικά 
λεωφορεία δημόσιας χρήσης πέραν της έγκρισης θέσης 
σε κυκλοφορία και προβλέπονται στον Ν. 711/1977, 284/ 
Α', όπως ισχύει σήμερα και συγκεκριμένα στα άρθρα 5, 
6, 7, 8, 9 και 15 αυτού. 

20. Αποφάσεις επιβολής διοικητικών κυρώσεων του 
άρθρου 9 της υπ’ αριθ. Α-48191/3257/31.7.2000, 1026/Β' 
κοινής υπουργικής απόφασης «Τεχνικές προδιαγραφές 
τουριστικών τραίνων, προϋποθέσεις έγκρισης τύπου, 
εξειδίκευση κριτηρίων προσδιορισμού των γεωγραφικών 
περιοχών κυκλοφορίας, προϋποθέσεις και δικαιολογητι- 
κά ταξινόμησης και κάθε άλλη λεπτομέρεια», όπως ισχύει. 

21. Αποφάσεις του άρθρου 3 παρ. Β1 της κοινής υπουρ¬ 
γικής απόφασης με α.π. 22212/2008, 2267/Β, όπως ισχύει 
σήμερα, περί έγκρισης θέσης σε κυκλοφορία ειδικών 
τουριστικών λεωφορείων Δημόσιας Χρήσης (Δ.Χ.Τ.Λ.) 
ανοικτού τύπου αστικής περιήγησης πόλεων. 

22. Βεβαιώσεις συνδρομής άσκησης δραστηριότητας 
εκμίσθωσης Επιβατικών Ιδιωτικής Χρήσης (ΕΙΧ) με οδη¬ 
γό κατ’ εφαρμογή της κοινής υπουργικής απόφασης 
15732/13-11-2012, 3053/Β'. 

23. Αποφάσεις του άρθρου 2 του Ν. 393/1976,199/Α' περί 
έγκρισης διακριτικών τίτλων τουριστικών γραφείων και 
καταχώρησης των συμφωνιών για τη μεταβίβαση αυτών. 

24. Παροχή σύμφωνης γνώμης για το ωράριο λειτουρ¬ 
γίας των καταστημάτων τις Κυριακές και αργίες όπως 
προβλέπεται σχετικά στην παρ. 1 του άρθρου 42 του 
Ν. 1892/1990,101/Α, όπως ισχύει. 

25. Έκδοση βεβαίωσης για έγκριση εργασίας αλλο¬ 
δαπού ως αρχηγού οργανωμένων ομάδων (Ιουτ ΙθαάθΓ), 
σύμφωνα με το άρθρο 18 περ. στ' του Ν. 4251/2014, 80/Α'. 

26. Αποφάσεις υπαγωγής ξενοδοχειακών μονάδων και 
γενικά τουριστικών εγκαταστάσεων στις διατάξεις του 
Ν. 1652/1986,167/Α' για τη χρονομεριστική μίσθωση και 
η ανάκληση της απόφασης αυτής (άρθρα 1 παρ. 1 και 6 
παρ. 1 Ν. 1652/1986). 

27. Έλεγχος και παρακολούθηση της εκτέλεσης των 
συμβάσεων χρονομεριστικής μίσθωσης (άρθρο 4 παρ. 
1 Ν. 1652/86 και άρθρο 10 παρ. 2 της απόφασης Α 9953/ 
ΔΙΟΝΟΣΕ/1789/1987, 719/Β, του Υπουργού Εθνικής Οικο¬ 
νομίας) καθώς και θεώρηση των βιβλίων καταχώρησης 
των συμβάσεων αυτών (άρθρο 3 παρ. 4 της προαναφε- 
ρόμενης υπουργικής απόφασης). 

28. Αρμοδιότητες που αφορούν στο άρθρο 13 του 
Ν. 4377/1929, όπως η παροχή γνώμης για την αναγκα¬ 
στική απαλλοτρίωση κτημάτων Δήμων ή Κοινοτήτων 
ή νομικών ή φυσικών προσώπων και πηγών ύδατος, η 
υποβολή πρότασης για παραχώρηση δημοσίου κτήμα¬ 
τος και η παροχή σύμφωνης γνώμης για τη δυνατότητα 
χρησιμοποιήσεως κτημάτων του Δημοσίου ή Μονών. 

29. Παροχή αιτιολογημένης γνώμης για τον καθορι¬ 
σμό λατομικών περιοχών (άρθρο 4 παρ. 1 εδ. τελευταίο 
Ν. 1428/1984, 43/Α', όπως ισχύει). 

30. Παροχή αιτιολογημένης γνώμης για την εκμί- 
σθωση δημόσιων λατομείων αδρανών υλικών ή για τη 


χορήγηση άδειας εκμετάλλευσης λατομείων αδρανών, 
υλικών, βιομηχανικών ορυκτών και μαρμάρων (άρθρο 
10 παρ. 3 Ν. 1428/1984 και άρθρο 4 παρ. 2 Ν. 669/1977, 
241/Α') καθώς επίσης η πρόταση για την ανάκληση της 
άδειας εκμετάλλευσης ή για την καταγγελία της σύμ¬ 
βασης μίσθωσης λατομείων αδρανών υλικών (άρθρο 11 
Ν. 1428/1984, όπως ισχύει). 

31. Γνωμοδοτήσεις στο πλαίσιο σύνταξης Γενικού Πο- 
λεοδομικού Σχεδίου (ΓΠΣ) σύμφωνα με το αρ. 3 παρ. 2 
Ν. 1337/83, 33/Α', όπως ισχύει. 

32. Εγκρίσεις που προβλέπονται στις διατάξεις των 
άρθρων 2 και 5 του Π.δ. 33/1979, «περί τουριστικών κα¬ 
ταλυμάτων εντός παραδοσιακών κτισμάτων». 

Άρθρο 6 

Σε κάθε έναν από τους Προϊσταμένους των Ανωτέρων 
Σχολών Τουριστικής Εκπαίδευσης (Α.Σ.Τ.Ε.) και των Ιν¬ 
στιτούτων Επαγγελματικής Κατάρτισης (Ι.Ε.Κ.): 

1. Βεβαιώσεις προϋπηρεσίας και εργασίας στο με 
σχέση εργασίας ιδιωτικού δικαίου ορισμένου χρόνου 
διοικητικό και εκπαιδευτικό προσωπικό. 

2. Σύναψη συμβάσεων πρόσληψης του με σχέση ερ¬ 
γασίας ιδιωτικού δικαίου ορισμένου χρόνου διοικητικού 
και εκπαιδευτικού προσωπικού. 

3. Αποφάσεις αναγγελίας προσλήψεων - απολύσεων 
του με σχέση εργασίας ιδιωτικού δικαίου ορισμένου 
χρόνου διοικητικού και εκπαιδευτικού προσωπικού. 

4. Αποφάσεις μετακίνησης εκτός έδρας στο εσωτε¬ 
ρικό και το εξωτερικό των υπαλλήλων των Ανωτέρων 
Σχολών Τουριστικής Εκπαίδευσης (Α.Σ.Τ.Ε.) και των Ιν¬ 
στιτούτων Επαγγελματικής Κατάρτισης (Ι.Ε.Κ.) 

5. Βεβαιώσεις ωρών απασχόλησης εκπαιδευτικών ανά 
μήνα και εκπαιδευτική περίοδο. 

Αρθρο 7 

1. Ο Υπουργός Οικονομίας, Ανάπτυξης και Τουρισμού 
διατηρεί το δικαίωμα υπογραφής όλων των ανωτέρω. 

2. Η απόφαση ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2015 

Ο ΥΠΟΥΡΓΟΣ 

ΓΕΩΡΓΙΟΣ ΣΤΑΘΑΚΗΣ 
-♦- 

Αριθμ. 158388/Δ1 (3) 

Ανάκληση άδειας Ιδιωτικού Σχολείου Πρωτοβάθμιας 
Εκπαίδευσης - Νηπιαγωγείου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της υποπαρ. Θ4 (περ. 2) της παρ. θ 
του άρθρου πρώτου του Ν. 4093/2012 (222 Α') «Εγκριση 
Μεσοπρόθεσμου Πλαισίου Δημοσιονομικής Στρατηγι¬ 
κής... 2013-2016». 

2. Την με αριθμ. πρωτ. Φ.2.ΓΑ/186350/Δ5/05-12-2013 
υπουργική απόφαση χορήγησης άδειας ίδρυσης Ιδιω¬ 
τικού Σχολείου Πρωτοβάθμιας Εκπαίδευσης - Νηπιαγω¬ 
γείου στη Φουντούκη Νικολίτσα. 

3. Το με αριθμ. πρωτ. 8197/17-09-2015 έγγραφο της 
Διεύθυνσης Πρωτοβάθμιας Εκπαίδευσης Αχαΐας σχετικά 
με την αναστολή λειτουργίας του Ιδιωτικού Νηπιαγω- 

γείου της Φουντούκη Νικολίτσας για δύο συνεχόμενα 
σχολικά έτη 2013-2014 και 2014-2015. 

4. Το Π.δ. 73/2015 με το οποίο ορίζεται ο Νικόλαος Φί¬ 
λης ως Υπουργός Παιδείας,Έρευνας και Θρησκευμάτων 
(116 τ.Α'/23-09-2015), αποφασίζουμε: 

Ανακαλούμε αυτοδικαίως από το σχολικό έτος 2015 
- 2016 την άδεια του Ιδιωτικού Νηπιαγωγείου που χορη¬ 
γήθηκε στην ΦΟΥΝΤΟΥΚΗ ΝΙΚΟΛΙΤΣΑ με την με αριθμ. 
πρωτ. Φ.2.ΓΑ/186350/Δ5/05-12-2013 απόφασή μας, επί της 
οδού Στρυμώνος 9, στην Πάτρα Αχαΐας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 
-♦- 

Αριθμ. 158392/Δ1 (4) 

Ανάκληση άδειας Ιδιωτικού Σχολείου Πρωτοβάθμιας 
Εκπαίδευσης -Συστεγαζόμενου Νηπιαγωγείου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της υποπαρ. ©4 (περ. 2) της παρ. Ο 
του άρθρου πρώτου του Ν. 4093/2012 (222 Α') «Εγκριση 


Μεσοπρόθεσμου Πλαισίου Δημοσιονομικής Στρατηγι¬ 
κής... 2013-2016». 

2. Την με αριθμ. πρωτ. Φ.2.ΓΒ/66424/Δ5/30-04-2014 Υ.Α. 
χορήγησης άδειας ίδρυσης Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου Συστεγαζόμενου 
με ΜΦΠΑΔ στον Χαραλαμπόπουλο Κωνσταντίνο. 

3. Το με αριθμ. πρωτ. 8197/17-09-2015 έγγραφο της 
Διεύθυνσης Πρωτοβάθμιας Εκπαίδευσης Αχαΐας σχετικά 
με την αναστολή λειτουργίας του Ιδιωτικού Νηπιαγωγεί¬ 
ου Συστεγαζόμενου με ΜΦΠΑΔ του Χαραλαμπόπουλου 
Κωνσταντίνου για δύο συνεχόμενα σχολικά έτη 2013- 
2014 και 2014-2015. 

4. Το Π.δ. 73/2015 με το οποίο ορίζεται ο Νικόλαος Φί¬ 
λης ως Υπουργός Παιδείας,Έρευνας και θρησκευμάτων 
116 τ.Α'/23-09-2015), αποφασίζουμε: 

Ανακαλούμε αυτοδικαίως από το σχολικό έτος 2015 
- 2016 την άδεια του Ιδιωτικού Νηπιαγωγείου Συστε¬ 
γαζόμενου με ΜΦΠΑΔ που χορηγήθηκε στον ΧΑΡΑ- 
ΑΑΜΠΟΠΟΥΑΟ ΚΩΝΣΤΑΝΤΙΝΟ με την με αριθμ. πρωτ. 
Φ.2.ΓΒ/66424/Δ5/30-04-2014 απόφασή μας, επί της οδού 
Ομήρου 9, στο Πλατάνι Ρίου, Πάτρα Αχαΐας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 ί προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοωή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςι - ) 


Ηλεκτρονική Διεύθυνση: ΙτίΙρ://νννννν.β1.9Γ - β-πιαΐΙ: ννθόπΐ3δΙθΓ.βΙ@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020220613101 5000 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































